
Na temelju članka 27 . Zakona o sestrinstvu ("Narodne novine" broj 121/03.) i članka 14. 
Statuta Hrvatske komore medicinskih sestara (pročišćeni tekst od 11. ožujka 2005.) Skupština 
Komore je na svojoj 2. redovnoj sjednici od 22. prosinca 2005. godine donijela ovaj Etički kodeks 
medicinskih sestara 


ETIČKI KODEKS 
MEDICINSKIH SESTARA 


I. UVOD 

Članak 1 . 

Ovim Etičkim kodeksom medicinskih 
sestara (u daljnjem tekstu: Kodeks) 
utvrđuju se: osnovna načela 
profesionalnog ponašanja medicinske 
sestre, odnos prema pacijentu, 
suradnja s timom zdravstvene njege, 
poštivanje profesionalne tajne, trajno 
usavršavanje, poštivanje ugleda 
staleža, zaštita pacijenta od rizika, 
osiguranje od odgovornosti, način 
rješavanja etičkih pitanja i odnosi 
prema drugim medicinskim sestrama. 

II. OSNOVNA NAČELA 

Članak 2. 

2.1. Medicinska sestra koja obavlja 
svoju djelatnost obvezna je 
učlaniti se u Hrvatsku komoru 
medicinskih sestara, mora biti 
upisana u Registar Komore, 
te imati u skladu sa zakonom 
odobrenje za samostalan rad. 

2.2. Medicinska sestra, mora: 

- poštivati pacijenta kao ljudsko 
biće, 

- poštivati pravo pacijenta na 
njegov fizički i mentalni integritet, 

- poštivati osobnost i privatnost 

pacijenta, 

- poštivati svjetonazor, moralna i 
vjerska uvjerenja pacijenta, 

- provjeriti da je pacijent dao 
pristanak prije obavljanja bilo 
kakvog liječenja ili zdravstvene 
njege, 

- čuvati profesionalnu tajnu, 

- surađivati s ostalim članovima 
tima, 

- održavati svoje stručno znanje i 
sposobnosti, 

- biti osoba od povjerenja, 

- djelovati tako da prepozna rizik 
kod pacijenata i svede ga na 
najnižu moguću razinu, 

- štititi i podržavati zdravlje 
pacijenata, 

- održavati i povećavati dobar ugled 
profesije medicinskih sestara. 

2.3. Medicinska sestra osobno je 
odgovorna za svoj rad. To znači 
da odgovara za svoje postupke 

i propuste, bez obzira na savjete 
ili upute drugih stručnjaka. 

2.4. Obveza je medicinske sestre da 
brine o pacijentima koji imaju 
pravo na sigurnu i kvalitetnu 
zdravstvenu njegu. 

2. 5. Medicinska sestra mora se držati 
zakona. 

III. ODNOS PREMA PACIJENTU 


Članak 3. 

3.1. Medicinska sestra mora 
prepoznati i poštovati ulogu 
pacijenata kao partnera u 
zdravstvenoj njezi te njegov 
doprinos toj njezi. 

3.2. Medicinska sestra osobno je 
odgovorna u djelokrugu svoga 
rada za promicanje i zaštitu 
interesa i dostojanstva pacijenata, 
bez obzira na spol, dob, rasu, 
sposobnosti, seksualnu orijentaciju, 
ekonomski status, životni stil, 
kulturna, religijska ili politička 
uvjerenja. 

3.3. Medicinska sestra uvijek i u svako 
doba mora održavati profesionalne 
granice u odnosu s pacijentom. 
Mora jamčiti da se svi aspekti 
odnosa isključivo tiču potreba 
pacijenata. 

3.4. Medicinska sestra mora u što 
kraćem roku izvijestiti odgovornu 

ili nadređenoj osobi, ako postoji 
bilo kakav prigovor savjesti bitan 
za obavljanje njene profesionalne 
djelatnosti. U tom slučaju ne 
smije prestati pružati zdravstvenu 
njegu, ako bi time uzrokovla 
trajne posljedice za zdravlje ili 
ugrozila život pacijenta. 

IV. SURANJA S TIMOM 

Članak 4. 

4.1 . Medicinska sestra mora surađivati 


sa svim članovima tima te cijeniti 
vještine i doprinose kolegica. 

Prema njima se mora ponašati 
pravedno i bez diskriminacija. 

4.2. Medicinska sestra mora ostvariti 
djelotvornu komunikaciju i dijeliti 
svoje znanje i vještine s ostalim 
članovima tima, što je i potrebno 
za dobrobit pacijenata. 

4.3. Sestrinska dokumentacija je 
sredstvo komunikacije unutar tima. 
Medicinska sestra je odgovora da 
sestrinska dokumentacija bude 
precizan prikaz liječenja, planiranja 
i provođenja zdravstvene njege. 
Svaki provedeni postupak i drugi 
podaci koji se upisuju u sestrinsku 
dokumentaciju moraju biti upisani 
u najkraćem moguće vremenu 
nakon što je proveden postupak 

ili se dogodio određen slučaj. 
Sestrinska dokumentacija treba 
omogućiti jasan uvid u planiranu 
njegu, donesene odluke, ostvarenu 
njegu i omogućiti druge potrebne 
informacije. 

V. PROFESIONALNA TAJNA 

Članak 5. 

5.1. Informacije o pacijentima 
medicinska sestra mora smatrati 
povjerljivima i koristiti ih samo u 
predviđene svrhe. 

5.2. Medicinska sestra mora paziti da 
ne dođe od kršenja povjerljivosti 
tako da uvijek zaštiti informacije 
od njihovog neprimjerenog 
pokazivanja. 

5.3. Medicinska sestra može 

profesionalu tajnu otkriti samo 
u slučajevima određenim 
zakonom ili uz odobrenje 
pacijenta. 

VI. TRAJNO USAVRŠAVANJE 

Članak 6. 

6.1 . Medicinska sestra mora održavati 
svoje znanje i vještine u toku sa 
suvremenim znanjima kroz svoj 
cijeli svoj radni vijek. Trebala bi 
redovito sudjelovati u obrazovnim 
aktivnostima koje razvijaju njene 
sposobnosti i vještine za rad. 

6.2. Medicinska sestra, da bi 
kompetentno radila, mora 
posjedovati znanje, vještine i 
sposobnosti koje se traže za 
siguran i djelotvoran rad. 

6.3. Medicinska sestra mora jasno 
odrediti granice svoje stručne 
kompetencije te tako raditi i 
prihvatiti odgovornost za aktivnosti 
za koje je osposobljena. 

6.4. Ako je neki postupak iznad stupnja 
kompetencije medicinske sestre 

ili izvan djelokruga njegog rada, 
mora zatražiti pomoć i nadzor od 
kompetentnih stručnjaka, a ne 
smije provoditi takav postupk, 
ako bi mogla izravno ili neizravno 
naštetiti bolesniku. 

6.5. Medicinska sestra ima obavezu da 
pomogne učenicima i studentima 
sestri nstva. 


VII. UGLED STALEŽA 

Članak 7. 

7.1 . Medicinska sestra mora se ponašati 
tako da podiže ugled svoje 
profesije. 

7.2. Medicinska sestra ne smije svoj 
status koristiti u svrhu promoviranja 
komercijalnih proizvoda i usluga, 

s namjerom ostvarivanja svojih 
materijalnih interesa. Medicinska 
sestra ne smije dozvoliti da 
nikakvi komercijalni razlozi utječu 
na njeno stručno prosuđivanje. 

7.3. Medicinska sestra mora odbiti bilo 
kakav poklon ili uslugu koji bi se, 
mogli interpretirati kao pokušaj 
stjecanja osobnih povlastica ili 
koristi. 

7.4. Medicinska sestra ne smije tražiti 
niti primiti zajam od pacijenata ili 
njihove 

rodbine. 

VIII. ZAŠTITA PACIJENATA OD 
RIZIKA 

Članak 8. 

8.1 Medicinska sestra mora raditi s 
ostalim članovima tima na razvoju 
zdravstvene njege koji pridonosi 
sigurnom, terapeutskom i etičkom 
radu. 

8.2. U okolnostima u kojima ne 
može ukloniti posljedice koje bi 
mogle ugroziti standarde struke, 
medicinska sestra mora o tome 

izvijestiti pretpostavljenu osobu 
pismenim izviješćem. 

8.3. Glavna medicinska sestra i voditelj 
tima zdravstvene njege imaju 
posebnu odgovornost prema 
pacijentima i kolegicama. 

Ako bi bile suočene s 
profesionalnom nedoumicom, 
uvijek im na prvom mjestu mora 
biti interes i sigurnost pacijenata. 

8.4. U hitnim slučajevima, na radu ili 
izvan rada, medicinska sestra ima 
profesionalnu dužnost pružititi prvu 
pomoć i pomoć vodeći računa o 
svojim kompentencijama. 

IX. OSIGURANJE OD 
ODGOVORNOSTI 

Članak 9. 

9.1 . Preporuka je medicinskoj sestri 
da za obavljanje svoje djelatnosti 

i njege pacijenata ima osiguranje 
od odgovornosti. To je u interesu 
pacijenata, medicinske sestre i 
poslodavca. 

X. RJEŠAVANJE ETIČKIH PITANJA 

Članak 1 0. 

10.1. Ako medicinska sestra nije 
sigurna da li je određena 
situacija u skladu s ovim 
Kodeksom, dužna se savjetovati 
s nadležnim tijelom Hrvatske 
komore medicinskih sestara. 

10.2. Medicinska sestra koja uoči 


da njena kolegica krši etičke 
principe profesionalnog 
ponašanja, dužna ju je na to 
upozoriti i na neformalan način 
pokušati pomoći u razrješenju 
problema. 

10.2. Ukoliko se očito kršenje ovog 
Kodeksa nikako ne može 
razriješiti na kolegijalan i 
neformalan način, medicinska 
sestra dužna je izvijestiti 
Hrvatsku komoru medicinskih 
sestara, koja će poduzeti 
potrebne mjere. 

10.3. Medicinska sestra ne smije se 
baviti prijavama koje imaju 
za cilj nekoga povrijediti ili 
poniziti, a ne zaštititi struku. 

10.4. Medicinska sestra dužna je 
surađivati s disciplinskim 
tijelima Hrvatske komore 
medicinskih sestara. 

XI. ODNOSI PREMA DRUGIM 
MEDICINSKIM SESTRAMA 

Članak 1 1 . 

11.1. Medicinska sestra odnosit će 
se prema drugim medicinskim 
sestrama onako kako bi ona 
željela da se one odnose prema 
njoj. 

1 1 .2. Svojim učiteljicama iskazivat 
će poštovanje i zahvalnost za 
znanje, vještine i odgoj koje je 
od njih primila. 

1 1 .3. Ako druga medicinska sestra 
zatraži od nje stručni savjet i 
pomoć, pružit će joj pomoć 
nesebično i prema svom 
najboljem znanju. 

XII. ODNOS PREMA HRVATSKOJ 
KOMORI MEDICINSKIH 
SESTARA 

Članak 1 2. 

12.1. Medicinska sestra će Hrvatsku 
komoru medicinskih sestara 
smatrati svojom stručnom 
maticom, čuvajući i promičući 
joj ugled, kako u struci tako i u 
široj javnosti. 

12.2. Medicinska sestra dužna je 
poštivati opće akte i sve druge 
odluke i upute Hrvatske komore 
medicinskih setara i na vrijeme 
ispunjavati sve obveze prema 
Komori. 

XIII. ZAVRŠNE ODREDBE 

Članak 1 3. 

13.1. Poštivanje odredaba ovog 
Kodeksa obvezatno je za sve 
medicinske sestre. 

13.2. Povrede i sankcije povreda 
ovog Kodeksa utvrdit će se 
općim aktom Komore. 

13.3. Medicinska sestra dužna je 
odbiti svaku stručnu radnju 
koja je u suprotnosti s ovim 


Kodeksom, a Komora joj je 
dužna u tome pomoći svojim 
ugledom i pravnim sredstvima, 
ako se za to ukaže potreba. 

Članak 14. 

Ovaj Kodeks stupa na snagu osmog 
dana po objavi na WEB stranici 
Komore. 

PREDSJEDNIK HRVATSKE 
KOMORE MEDICINSKIH SESTARA 

Dragica Šimunec, vms 

